OpenLLM-France/wikimedia huggingface dataset:
# Smicksburg

Smicksburg és una població dels Estats Units a l'estat de Pennsilvània. Segons el cens del 2000 tenia 49 habitants.

## Demografia

Segons el cens del 2000, Smicksburg tenia 49 habitants, 25 habitatges, i 14 famílies. La densitat de població era de 135,1 habitants/km².
Dels 25 habitatges en un 16% hi vivien nens de menys de 18 anys, en un 40% hi vivien parelles casades, en un 8% dones solteres, i en un 44% no eren unitats familiars. En el 40% dels habitatges hi vivien persones soles el 24% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,5.
Per edats la població es repartia de la següent manera: un 16,3% tenia menys de 18 anys, un 6,1% entre 18 i 24, un 28,6% entre 25 i 44, un 22,4% de 45 a 60 i un 26,5% 65 anys o més.
L'edat mediana era de 44 anys. Per cada 100 dones de 18 o més anys hi havia 95,2 homes.
La renda mediana per habitatge era de 26.875$ i la renda mediana per família de 37.500$. Els homes tenien una renda mediana de 26.750$ mentre que les dones 25.625$. La renda per capita de la població era de 14.502$. Entorn del 20% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smicksburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Smicksburg». American Fact Finder. Oficina del Cens dels Estats Units, 12-01-2010.
# Etheostoma punctulatum

Etheostoma punctulatum és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Raúl Bravo Sanfélix

Raúl Bravo Sanfélix (Palma de Gandia, la Safor, 14 d'abril de 1981) és un jugador professional de futbol valencià retirat. Va jugar en força equips, especialment de la Lliga grega. Jugava habitualment de lateral esquerre, encara que alguna vegada havia jugat de defensa central. Va ser dos cops internacional amb la selecció espanyola.
El 28 de maig de 2019 va ser detingut, acusat de formar part d'una organització que arreglava partits de futbol per obtenir beneficis en apostes.

## Biografia

Va néixer a la localitat valenciana de Gandia, el 14 d'abril de 1981. Va començar a jugar al futbol a la seva ciutat natal, al Palma CF, d'on va anar, el 1996 al Reial Madrid amb quinze anys, per ingressar al Juvenil B de l'entitat madrilenya.
Raúl Bravo va ser convocat per la selecció estatal sub-16 a la campanya 1997-98, guanyant el Torneig de l'Algarve a Portugal.
La temporada 1999-00 va jugar amb el segon filial del Real Madrid, a la Tercera Divisió espanyola, donant el salt a la Segona Divisió B la temporada 2001-02), amb el Castella.
Va debutar amb el Reial Madrid a la temporada 2001-02, a un partit contra l'Athletic Club, el 6 d'octubre del 2001 al Bernabéu, guanyant per 2 a 0.
La segona meitat de la temporada 2002/03 va jugar cedit al Leeds United d'Anglaterra, tornant al Real Madrid al juny.
En juliol de 2007 fitxà per l'Olympiakos FC, abandonant el Reial Madrid després de sis temporades al primer equip.
El gener de 2009 va ser cedit al CD Numancia en no tenir gaires oportunitats al conjunt grec. Durant la seva breu estada al conjunt de Sòria va jugar sis partits, tots ells com a titular.

## Palmarès

| Títol | Club | País | Any |
| Lliga de Campions | Reial Madrid | Espanya | 2002 |
| Supercopa Europea | Reial Madrid | Espanya | 2002 |
| Copa Intercontinental | Reial Madrid | Espanya | 2002 |
| Lliga espanyola | Reial Madrid | Espanya | 2003 |
| Supercopa d'Espanya | Reial Madrid | Espanya | 2003 |
| Lliga espanyola | Reial Madrid | Espanya | 2007 |

## Referències

* ↑ «Detinguts diversos jugadors de Primera i Segona per arreglar partits», 28-05-2019. [Consulta: 30 maig 2019].
* ↑ Web oficial del CD Numancia Arxivat 2009-02-02 a Wayback Machine. (castellà)

## Enllaços externs

* Estadístiques a transfermarkt.de Arxivat 2009-03-08 a Wayback Machine. (alemany)
# Sarpsborg 08 Fotballforening

El Sarpsborg 08 Fotballforening, o Sarpsborg 08, és un club de futbol noruec de la ciutat de Sarpsborg.

## Història

El club va néixer el 15 de gener de 2008 per la fusió de FK Sparta Sarpsborg' i Sarpsborg FK. Primer s'anomenà Sarpsborg Sparta FK i el 2009 Sarpsborg 08 FF. L'any 2015 arribà a la final de la copa noruega, perdent amb el Rosenborg BK per 2-0.

## Referències

* ↑ «Norsk & Internasjonal Fotballstatistikk» (en norwegian).
* ↑ «Lag / Sarpsborg 08». Sarpsborg 08 FF. [Consulta: 5 abril 2017].
* ↑ Haraldsen, Stian «Mister tre poeng og havner på nedrykksplass» (en noruec). Dagbladet, 25-06-2009 [Consulta: 7 novembre 2009].
* ↑ «Norway - Cup Finals». rsssf.com. [Consulta: 9 abril 2017].

## Enllaços externs

* Web oficial (noruec)
* Supporters (noruec)
# Artedius notospilotus

Artedius notospilotus és una espècie de peix pertanyent a la família dels còtids.

## Descripció

* Fa 25 cm de llargària màxima.

## Hàbitat

És un peix marí, demersal i de clima subtropical.

## Distribució geogràfica

Es troba al Pacífic oriental: des de Puget Sound (Washington, els Estats Units) fins al nord de la Baixa Califòrnia (Mèxic).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Fritzsche, R.A. i J.W. Cavanagh, 1995. A guide to the fishes of Humboldt Bay. Arcata, Calif.: Humboldt State University Press,72p., col. ill.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Smialitxi

Smialitxi (en rus: Смяличи) és un poble del krai de Primórie, a l'Extrem Orient de Rússia, que en el cens del 2010 tenia 23 habitants.

## Referències

* ↑ «История и современное состояние Шкотовского района». Arxivat de l'original el 2014-02-21. [Consulta: 2 novembre 2019].
# Etheostoma radiosum

Etheostoma radiosum és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 8,5 cm de longitud total.

## Distribució geogràfica

Es troba a Nord-amèrica: Arkansas i Oklahoma.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Raúl Campero Núñez

Raúl Campero Núñez (Nayarit, 29 de novembre de 1919 - 31 d'octubre de 1980) va ser un genet mexicà que va competir durant la dècada de 1940.
El 1948 va prendre part en els Jocs Olímpics d'Estiu de Londres, on va disputar dues proves del programa d'hípica amb el cavall Tarahumara. En el concurs complet per equips va guanyar la medalla de bronze, mentre en el concurs complet individual fou vint-i-dosè.

## Referències

* ↑ «Olympedia – Raúl Campero». [Consulta: 25 novembre 2021].
# Zimografia

La zimografia o zimograma és una tècnica electroforètica que permet observar l'activitat d'enzims. Es realitza amb poliacrilamida i, a diferència de les electroforesis de proteïnes en condicions desnaturalitzants, (SDS-PAGE), es tracta d'utilitzar condicions suaus (sense agents reductors) per evitar la pèrdua d'activitat dels enzims estudiats.

## Exemples
### Activitat de proteases

La polimerització de la poliacrilamida es realitza en presència de gelatina soluble. D'aquesta manera el gel resultant contindrà gelatina (col·lagen desnaturalitzat).
Després de realitzar la correguda electroforètica de les mostres, el gel es renta en una solució amb Tritó X100 i s'incuba en un buffer apropiat que afavoreix l'activitat de les proteases. El resultat d'aquest tipus de gels és que a la zona on es va situar una proteasa, la gelatina haurà estat degradada. Aquesta degradació es revela tenyint el gel amb colorants que tinguin afinitat per proteïnes, observant-se una zona blanca on es produeix la degradació.

### Activitat d'enzims (genèric)

Consisteix a realitzar una electroforesi en condicions natives (sense detergents ni agents reductors) o semidesnaturalitzants (sense agents reductors). Després, una vegada acabada la correguda electroforètica, es preincuba el gel en un amortidor apropiat per a l'enzim en estudi (sense agents desnaturalizantes). Després el gel s'incuba en un altre amortidor similar al de preincubació però amb el substrat inclòs (de preferència fluorescent). El gel és revelat sota un llum UV.

## Referències

* ↑ Hempelmann, E., Putfarken, B., Rangachari, K., Wilson, R.J.M. «Immunoprecipitation of malarial acid endopeptidase». Parasitology, 92, 02, 1986, pàg. 305–312. DOI: 10.1017/S0031182000064076. PMID: 3520446.

## Vegeu també

* SDS-PAGE
* Enzim
# Saxònia-Weimar-Eisenach

Sachsen-Weimar-Eisenach o Saxònia-Weimar-Eisenach fou un ducat de la dinastia dels ernestins, al territori de l'actual Turíngia. Fou estat membre del Sacre Imperi fins a la seva dissolució el 6 d'agost del 1806, imposada per Napoleó. La capital fou Weimar. El ducat va néixer el 1741, quan el Ducat de Saxònia-Eisenach va passar a formar part del Ducat de Saxònia-Weimar.
El 1806 s'adherí a la Confederació del Rin (Rheinbund en alemany). El duc Carles August (1758-1815) el 1813 es va arrenglerar al costat dels Aliats contra el Primer Imperi Francès. En recompensa, el 1815 va rebre el títol de Gran Duc (com a tal va regnar entre 1815 i 1828) i un augment territorial considerable.
El 1815 passà a formar part de la Confederació Germànica (Deutscher Bund en alemany).
El 18 d'agost del 1866 entrà a formar part de la Confederació de l'Alemanya del Nord (Norddeutscher Bund en alemany).
El 18 de gener del 1871 fou un dels vint-i-cinc estats confederats constituents de l'Imperi Alemany (Deutsches Kaiserreich en alemany) a la Galeria dels Miralls del Palau de Versalles.
El 10 de gener del 1903 el nom del Gran Ducat fou modificat per decret aparegut en el Regierungsblatt. La seva designació oficial passà a ser Gran Ducat de Saxònia (Großherzogtum Sachsen en alemany).
El Gran Ducat fou abolit arran de la Revolució Alemanya del 1918-1919. El 9 de novembre del 1918 va abdicar el darrer Gran Duc Guillem Ernest. El va succeir la República de Saxònia-Weimar-Eisenach (Freistaat Sachsen-Weimar-Eisenach en alemany). L'u de maig del 1920, la República de Saxònia-Weimar-Eisenach, la República de Saxònia-Meiningen, la República de Saxònia-Altenburg, la República de Saxònia-Gotha, la República de Schwarzburg-Rudolstadt, la República de Schwarzburg-Sondershausen i el Volksstaat de Reuß es fusionaren per constituir el nou Land de Turíngia, la capital del qual seria l'antiga capital del Gran Ducat, Weimar.

## Notes

* ↑ Hom sol oblidar que el mot alemany Freistaat no significa “estat lliure” sinó “república”. “Estat lliure” es diu freier Staat en alemany.
# Arbeiter-Zeitung

Arbeiter-Zeitung fou un diari luxemburguès, òrgan central del Partit Socialista dels Treballadors entre 1924 i 1927. El 1927 un altre diari, Escher Tageblatt, va esdevenir l'òrgan principal de partit.

## Referències

* ↑ Kowalski, Werner. Geschichte der sozialistischen arbeiter-internationale: 1923 - 19. Berlin: Dt. Verl. d. Wissenschaften, 1985. p. 308
# Setup

Setup és una pel·lícula de thriller d'acció dirigida per Mike Gunther i escrita pel mateix Gunther i Mike Behrman. És protagonitzada per Curtis "50 Cent" Jackson, Bruce Willis i Ryan Phillippe. S'ha doblat al català.
Es va estrenar directament en DVD i Blu-ray el 20 de setembre de 2011 als Estats Units.
El rodatge va començar el novembre de 2010 a Grand Rapids (Michigan). És la primera pel·lícula en un acord de 200 milions de dòlars amb les productores Cheetah Vision i Hedge Fund Film Partners, de George Furla. Grindstone Entertainment Group i Lionsgate van distribuir la pel·lícula als Estats Units i al Canadà. 20th Century Fox sota el segell Chernin Entertainment va distribuir la pel·lícula a escala internacional.

## Referències

* ↑ «Setup». Goita què fan, ara!. [Consulta: 9 abril 2024].
* ↑ McClintock, Pamela «Phillippe, Dewan Tatum get 'Set Up'». Variety. Reed Business Information, December 10, 2010 [Consulta: June 5, 2011].
# Sialolitiasi

La sialolitiasi o litiasi salival (o, poc emprada, ptialolitiasi) és la presència de càlculs a les glàndules salivals o als conductes salivals. Les pedres són més comunament en la glàndula submandibular, on les pedres poden obstruir el conducte de Wharton. Freqüentment s'associa amb infecció crònica (Staphylococcus aureus, Streptococcus viridans) de les glàndules, la deshidratació (fenotiazines), i/o augment dels nivells locals de calci, però en molts casos són idiopatiques. El dolor, quan estan present, en general s'origina en el sòl de la boca, encara que en molts casos les pedres sols causen inflor intermitent.
# Siamanna

Siamanna (en sard, Siamanna) és un municipi italià, dins de la província d'Oristany. L'any 2007 tenia 863 habitants. Es troba a la regió de Campidano di Oristano. Limita amb els municipis d'Allai, Oristany, Ruinas, Siapiccia, Simaxis i Villaurbana.

## Administració

Llista d'alcaldes :
| Període | Identitat | Partit |
| 2005- | Franco Vellio Melas | Llista cívica |
# Sidens

Els sidens (en llatí Sideni, en grec antic Σιδεινοί, Σειδινοί, Σιδην) eren un poble germànic que habitava al nord d'Europa, a la costa del Bàltic entre la desembocadura del Suebus i la del Viadus. A la mateixa zona hi vivien els sibinis (sibini, Σιβινοί) que són probablement el mateix poble.

## Referències

* ↑ Smit, William (ed.). «Sideni». Dictionary of Greek and Roman Geography (1854). [Consulta: 1r agost 2021].
# Shangri-La (Xina)

El comtat de Shangri-La (Xamgyi'nyilha) és un comtat de la Xina habitat majoritàriament per l'ètnia tibetana, al nord-oest de la província de Yunnan situada al sud-oest de la Xina i és la capital de la Prefectura Autònoma Tibetana de Diqing. Hi ha el Parc Nacional Pudacuo i també incorpora els Tres Rius Paral·lels de Yunnan que són Patrimoni de la Humanitat. Hi ha els pobles de Jiantang, Zhongdian, Hutiaoxia, Jinjiang i Luoji.

## Nom

A la segona meitat del segle xx aquest comtat es deia Comtat Zhongdian (en xinès: 中甸县 Zhōngdiàn Xiàn) però va ser reanomenat l'any 2001 per la terra de ficció Xangri-La de la novel·la de 1933 escrita per James Hilton anomenada Lost Horizon (Horitzó perdut) per tal de promoure el turisme a aquesta zona. La població tibetana originària d'aquest lloc en diu Gyalthang (en tibetà རྒྱལ་ཐང་རྫོང་), que significa "Planes Reials". La seu del comtat reflecteix aquest nom tibetà Jiantang Town (建塘镇 Jiàntáng Zhèn).

## Clima

Shangri-La té un clima continental humit segons la classificació de Köppen, Dwb), influït pel monsó i la gran altitud. Els hiverns són freds però assolellats, a la nit s'arriba a 15 °C sota zero i els estius són frescos amb màximes de 19 °C i amb pluja freqüent, el 70% de la pluviometria cau entre juny i setembre.

## Vegeu també

* Dukezong

## Referències

* ↑ Weather China

## Enllaços externs

* Shangri-La - Lloc web oficial
# Shanghaied

Shanghaied és una pel·lícula muda de l’Essanay escrita i dirigida per Charles Chaplin i protagonitzada per ell mateix i Edna Purviance. Es va estrenar el 4 d’octubre de 1915. A partir dels arquetips típics de la seva etapa a la Keystone Charlie construeix en aquesta pel·lícula els personatges seguint la seva pròpia visió còmica.

## Argument

Un propietari naval, en connivència amb el capità, té la intenció d’enfonsar el seu vaixell S.S: Vaquero amb barrils de dinamita en el seu darrer viatge per aconseguir diners d’assegurança. Mentrestant, la seva filla i Charlie, un rodamón, estan enamorats però, en descobrir-ho, el pare no ho aprova i fa fora Charlie que marxa amb el cor trencat. En passar pel moll un ajudant del capità li ofereix tres dòlars per ajudar-lo a embarcar a la força tres mariners. Charlie ho accepta i amb l’ajuda d’una maça deixa tres mariners fora de combat que són embarcats.
Mentrestant, la filla, desesperada, deixa una breu nota al pare dient que marxa amb el vaixell per tal de fugir d’ell. El pare, presa té pànic en pensar que la seva filla estarà a bord del vaixell quan es dinamiti, fa que una petita motora intenti avisar-la abans que el vaixell sigui destruït. Mentrestant, Charlie, que també ha embarcat com ajudant a la cuina, provoca tota mena de problemes a la coberta del vaixell. Mentre intenta fer front al mareig durant una forta tempesta, Charlie troba Edna sota la coberta. Poc després, els còmplices encenen la dinamita i fugen en una barca de rems. Charlie veu la dinamita i la llença per la borda fent explotar la barca dels còmplices. Més tard, Charlie i Edna són rescatats pel pare, que es mostra ingrat amb Charlie malgrat que hagi salvat la filla. Charlie fingeix que es suïcida llençant-se a l'oceà. Tanmateix, surt per l’altra banda del vaixell i llença el propietari a l’aigua.

## Repartiment

* Charles Chaplin (xarlot)
* Edna Purviance (filla del propietari del vaixell)
* Wesley Ruggles (propietari del vaixell)
* Lawrence A. Bowes (capità)
* Bud Jamison (segon oficial)
* Billy Armstrong (embarcat a la força)
* Paddy McGuire (embarcat a la força)
* Leo White (embarcat a la força)
* John Rand (cuiner)
* Fred Goodwins (grumet)
* Lee Hill (mariner)

## Referències

* 1 2 «Charlie Chaplin : Shangaied» (en anglès). The Chaplin Office. [Consulta: 23 març 2021].
* ↑ Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08, p. 133. ISBN 978-0-595-36598-2.

## Enllaços externs

* Pel·lícula completa a YouTube
# Silvareccio

Silvareccio (en cors U Silvarecciu) és un municipi francès, situat a la regió de Còrsega, al departament d'Alta Còrsega. L'any 1999 tenia 97 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 162 | 173 | 98 | 73 | 77 | 97 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Antoine-Alain Civaldini | | |

## Personatges il·lustres

* Dominique Vincetti, resistent.
# Silver City (Carolina del Nord)

Silver City és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 1.146 habitants.

## Demografia

Segons el cens del 2000, Silver City tenia 1.146 habitants, 424 habitatges i 303 famílies. La densitat de població era de 289,2 habitants per km².
Dels 424 habitatges en un 25,9% hi vivien nens de menys de 18 anys, en un 30% hi vivien parelles casades, en un 35,8% dones solteres, i en un 28,5% no eren unitats familiars. En el 26,7% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,26.
Per edats la població es repartia de la següent manera: un 27,1% tenia menys de 18 anys, un 9% entre 18 i 24, un 26,4% entre 25 i 44, un 22,9% de 45 a 60 i un 14,7% 65 anys o més.
L'edat mediana era de 38 anys. Per cada 100 dones de 18 o més anys hi havia 75,1 homes.
La renda mediana per habitatge era de 25.238 $ i la renda mediana per família de 29.464 $. Els homes tenien una renda mediana de 24.444 $ mentre que les dones 18.850 $. La renda per capita de la població era de 13.139 $. Entorn del 15,3% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silver City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Silver City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sinistre total

Un sinistre total o pèrdua total és un sinistre que causa danys de tal magnitud que la reparació de l'objecte assegurat deixa de ser inviable per motius tècnics o econòmics. En el primer cas, és tècnicament impossible restaurar les condicions originals d'ús, estètica i seguretat de l'objecte, mentre que en el segon cas és tècnicament possible, però només a un cost que superi el valor de reposició de l'objecte, per la qual cosa surt més a compte reemplaçar-lo per un altre de les mateixes característiques que reparar-lo.

## Referències

* ↑ «Sinistre total». Cercaterm. TERMCAT, Centre de Terminologia.
# Sent Pèire

Sent Pèire (en francès Saint-Pierre-de-Nogaret) és un municipi del departament francès del Losera a la regió d'Occitània.

## Referències

* ↑ Topònims occitans de la Losera
# Sent Pèire (Alta Garona)

Sent Pèire (francès Saint-Pierre) és un municipi del departament francès de l'Alta Garona, a la regió d'Occitània.

## Monuments

* Ajuntament
* Església de Sant Martí
* Monument als caiguts

## Referències

* ↑ Toponímia occitana